
Tá Parlaimint na hEorpa,
–	ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0049/2025),
–	ag féachaint do Riail 133 dá Rialacha Nós Imeachta,
–	ag féachaint don tuarascáil ón gCoiste um Rialú Buiséadach (A10-0088/2025),
A.	de bhrí, i litir dar dáta an 14 Márta 2025, go ndeachaigh an Chomhairle i gcomhairle le Parlaimint na hEorpa maidir le Ivana Maletić a ainmniú mar Chomhalta den Chúirt Iniúchóirí;
B.	de bhrí go ndeachaigh an Coiste um Rialú Buiséadach i bParlaimint na hEorpa ar aghaidh chun meastóireacht ar dhintiúir Ivana Maletić, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí, agus an mheastóireacht sin á déanamh aige, go bhfuair an coiste curriculum vitae ó Iliana Ivanova, maille leis na freagraí ar an gceistneoir i scríbhinn a cuireadh chuici;
C.	de bhrí gur thionóil an coiste ina dhiaidh sin éisteacht le Ivana Maletić an 14 Bealtaine 2025, ar lena linn a rinne sí ráiteas tosaigh agus a d’fhreagair sí ceisteanna ó chomhaltaí an choiste ina dhiaidh sin;
1.	ag tabhairt tuairim fhabhrach ar ainmniú Ivana Maletić ag an gComhairle mar Chomhalta den Chúirt Iniúchóirí;
2.	á threorú dá hUachtarán an cinneadh seo a chur ar aghaidh chuig an gComhairle agus, mar fhaisnéis, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.

